|  |
| --- |
| **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA OMIŠALJ**  **UPRAVNI ODJEL** |

**Omišalj, 16. rujna 2024.**

**OBAVIJEST**

**MLD-usluge d.o.o.** iz Koprivnice, Ivana Generalića bb, ovlašteni je koncesionar za obavljanje dimnjačarskih usluga za Općinu Omišalj.

U sezoni grijanja 2024./2025. redovne će usluge obavljati dva puta u sezoni, i to:

* **od 23.9.2024. do 5.10.2024.,**
* **tijekom veljače 2025. godine.**

Početak radova uvjetovan je povoljnim vremenskim uvjetima te je mogući odmak od 10-tak dana u početku radova. Usporedno je predviđena obrada mjesta Omišalj i Njivice, a po potrebi se dužina izvođenja radova može produžiti.

**Za rezervaciju termina potrebno je nazvati ured MLD-usluge d.o.o. na broj 099 251 3626.**

Redovne obvezne dimnjačarske usluge za stambene i višestambene objekte uključuju:

* vizualni pregled usponskog dimovodnog kanala (vanjski i unutarnji zrcalom)
* čišćenje usponskog dimovodnog kanala
* čišćenje sabirača čađe
* ostale usluge na zahtjev korisnika sukladno cjeniku.

**Poslovni objekti i ustanove, koji imaju veći broj obveza čišćenja/kontrole, hodogram radova se dogovara sa upraviteljem objekta.**

**Za privatne korisnike koji imaju potrebu čišćenja dimnjaka izvan navedenih termina koncesionar će izvršiti uslugu u roku 15 dana odnosno po prvom mogućem organiziranom dolasku.**

**UPRAVNI ODJEL**